rejauldu/bengali-wikipedia huggingface dataset:
শফি মণ্ডল (১৩ ডিসেম্বর ১৯৫২ - বর্তমান) যিনি বহুলভাবে বাউল শফি মণ্ডল নামেও পরিচিত। তিনি বাংলাদেশের একজন জনপ্রিয় বাউল সংগীত শিল্পী। তিনি হিন্দু বা মুসলিম ধর্মে না, মানব ধর্মে বিশ্বাসী। তার গানের হাতেখড়ি হয়েছিল ছোটবেলায় মামাতো ভাই সাবদার হোসেনের-এর কাছে। এরপর ১৯৭৯ সালে উচ্চাঙ্গ সঙ্গীতের তালিম নেন ভারতের শ্রী সাধন মুখার্জীর কাছে।গুরুর পরামর্শে বেছে নেন সুফিবাদ সঙ্গীতের পথ। তিনি ‘ষষ্ঠ কান্ত কবি উৎসব-২০২২’  পুরস্কার পেয়েছেন।   সংক্ষিপ্ত জীবনী  বাউল শফি মণ্ডল ১৯৫২ সালের ১৩ ডিসেম্বর কুষ্টিয়া জেলার প্রত্যন্ত অঞ্চল দৌলতপুর থানার ফিলিপনগর ইউনিয়নের ফিলিপনগর গ্রামে জন্মগ্রহণ করেন। তার পিতা মৌলভী মোহাম্মদ আহাদ আলী এবং মাতা গৌরভী মণ্ডল ।  গুরু শ্রী সাধন মুখার্জীর কাছ থেকে শাস্ত্রীয় সংগীতে তালিম নিয়েছেন চার বছর। ১৯৮৩ সাল থেকে পুরোদমে বাউল গানে মনোনিবেশ করেন। ১৯৯৮ সালে ‘লালনের দেশে’ শিরোনামে একটি লালন সঙ্গীতের ক্যাসেট বেরিয়েছিলো। ‘ভাবনগর’ নামের একটি সংগঠনের মাধ্যমে আগ্রহীদের বাউল গান শিখিয়ে থাকেন। তার প্রথম গানের অ্যালবাম প্রকাশিত হয় ১৯৯৫ সালে।   কর্মকাণ্ড  তিনি সাধারণত বাংলাদেশের বাউল শিল্পী তিনি বাউল গান গেয়ে শত শত মানুষের ভালোবাসার অর্জন করেছেন বর্তমানে অনেক টিভিতে তাকে সংগীত যাচক হিসেবে নিমন্ত্রণ করা হয়, তাকে বর্তমানে বাউল গোষ্ঠীর পরিচিত মুখ বলা যেতে পারে   তথ্যসূত্র    বহিঃসংযোগ   বিষয়শ্রেণী:বাউল বিষয়শ্রেণী:বাংলাদেশী সঙ্গীত ব্যক্তিত্ব বিষয়শ্রেণী:বাংলাদেশী গায়ক বিষয়শ্রেণী:লালন শিল্পী বিষয়শ্রেণী:কুষ্টিয়া জেলার ব্যক্তি বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি
ইয়োল্লাদা নোক সুয়ানিয়ত (; জন্ম নাম: ক্রির্ককং সুয়ানিয়স;  জন্ম ১৮ জুন, ১৯৮৩)  একজন থাই রাজনীতিবিদ এবং সেলিব্রিটি। ২৭ মে, ২০১২-এ, তিনি থাইল্যান্ডের নান প্রদেশের প্রাদেশিক প্রশাসনের মুয়াং নান জেলার প্রতিনিধিত্ব করার জন্য নির্বাচিত হন, যিনি একজন স্বতন্ত্র রাজনীতিবিদ হিসেবে কাজ করছেন।   রাজনীতিতে প্রবেশের আগে, সুয়ানিয়ত একজন মডেল এবং সৌন্দর্যের রানী ছিলেন এবং পপ গ্রুপ ভেনাস ফ্লাইট্র্যাপের সদস্য ছিলেন, যেখানে তিনি "নোক" নামে অভিনয় করতেন।  সুয়ানিওট একজন ট্রান্সজেন্ডার মহিলা এবং থাইল্যান্ডের ট্রান্সফিমেল অ্যাসোসিয়েশনের প্রতিষ্ঠাতা ও সভাপতিত্ব করেন, যা ট্রান্সজেন্ডার অধিকারের পক্ষে কাজ করে।      তথ্যসূত্র    বহিঃসংযোগ    থাইল্যান্ডের ট্রান্সফিমেল অ্যাসোসিয়েশন  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:থাই নারী মডেল বিষয়শ্রেণী:ট্রান্সজেন্ডার এবং ট্রান্সসেক্সুয়াল নারী মডেল বিষয়শ্রেণী:ট্রান্সজেন্ডার এবং ট্রান্সসেক্সুয়াল সঙ্গীতজ্ঞ বিষয়শ্রেণী:ট্রান্সজেন্ডার এবং ট্রান্সসেক্সুয়াল রাজনীতিবিদ বিষয়শ্রেণী:থাইল্যান্ডের এলজিবিটি রাজনীতিবিদ বিষয়শ্রেণী:থাইল্যান্ডের এলজিবিটি ব্যক্তি
মরদু () ভারতের কেরালা রাজ্যের এর্নাকুলম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে মরদু শহরের জনসংখ্যা হল ৪০,৯৯৩ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে মরদু এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
কৃষ্ণচূড়া বা গুলমোহর একটি বৃক্ষ জাতীয় উদ্ভিদ যার বৈজ্ঞানিক নাম ডেলোনিক্স রেজিয়া (Delonix regia)। এই গাছ চমৎকার পত্র-পল্লব এবং আগুনলাল কৃষ্ণচূড়া ফুলের জন্য প্রসিদ্ধ। এটি ফ্যাবেসি (Fabaceae)পরিবারের অন্তর্গত একটি বৃক্ষ যা গুলমোহর নামেও পরিচিত।   উদ্ভিদের বর্ণনা  কৃষ্ণচূড়া গাছের লাল, কমলা, হলুদ ফুল এবং উজ্জ্বল সবুজ পাতা একে অন্যরকম দৃষ্টিনন্দন করে তোলে। কৃষ্ণচূড়া মাদাগাস্কারের শুষ্ক পত্রঝরা বৃক্ষের জঙ্গলে পাওয়া যায়। যদিও জঙ্গলে এটি বিলুপ্ত প্রায়, বিশ্বের বিভিন্ন অঞ্চলে এটি জন্মানো সম্ভব হয়েছে। সৌন্দর্য বর্ধক গুণ ছাড়াও, এই গাছ উষ্ণ আবহাওয়ায় ছায়া দিতে বিশেষভাবে উপযুক্ত। কৃষ্ণচূড়া উদ্ভিদ উচ্চতায় কম (সর্বোচ্চ ১২ মিটার) হলেও শাখা-পল্লবে এটি বেশি অঞ্চল ব্যাপী ছড়ায়। শুষ্ক অঞ্চলে গ্রীষ্মকালে কৃষ্ণচূড়ার পাতা ঝরে গেলেও, নাতিশীতোষ্ণ অঞ্চলে এটি চিরসবুজ।   ফুল ও পাতা  কৃষ্ণচূড়া ফুলের রং উজ্জ্বল লাল। পত্র ঝরা বৃক্ষ, শীতে গাছের সব পাতা ঝরে যায়দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-২০, । বাংলাদেশে বসন্ত কালে এ ফুল ফোটে। ফুলগুলো বড় চারটি পাপড়ি যুক্ত। পাপড়িগুলো প্রায় ৮ সেন্টিমিটারের মত লম্বা হতে পারে। কৃষ্ণচুড়া জটিল পত্র বিশিষ্ট এবং উজ্জ্বল সবুজ। প্রতিটি পাতা ৩০-৫০ সেন্টিমিটার লম্বা এবং ২০-৪০ টি উপপত্র বিশিষ্ট। thumb|কৃষ্ণচূড়া গাছের পাতা thumb|কৃষ্ণচূড়া ফুলের পরাগরেণু  পরিবেশ  কৃষ্ণচূড়ার জন্মানোর জন্য উষ্ণ বা প্রায়-উষ্ণ আবহাওয়ার দরকার। এই বৃক্ষ শুষ্ক ও লবণাক্ত অবস্থা সহ্য করতে পারে। ক্যারাবিয়ান অঞ্চল, আফ্রিকা, হংকং, তাইওয়ান, দক্ষিণ চীন, বাংলাদেশ, ভারত সহ বিশ্বের অনেক দেশে এটি জন্মে থাকে। মার্কিন যুক্তরাষ্ট্রে কৃষ্ণচূড়া শুধু মাত্র দক্ষিণ ফ্লোরিডা, দক্ষিণ পশ্চিম ফ্লোরিডা, টেক্সাসের রিও গ্রান্ড উপত্যকায় পাওয়া যায়।http://www.floridata.com/ref/d/delo_reg.cfm  ভারতবর্ষে সাধারণত এপ্রিল-জুন সময়কালে কৃষ্ণচূড়া ফুল ফোটে। তবে পৃথিবীর বিভিন্ন দেশে কৃষ্ণচূড়ার ফুল ফোটার সময় বিভিন্ন।   দক্ষিণ ফ্লোরিডা - জুন  ক্যারাবিয়ান - মে থেকে সেপ্টেম্বর  ভারত - এপ্রিল থেকে জুন  অস্ট্রেলিয়া - ডিসেম্বর থেকে ফেব্রুয়ারি  সংযুক্ত আরব আমিরাত - মে- জুলাই   চিত্রাবলী    তথ্যসূত্র    বহিঃসংযোগ   ফটো গ্যালারি: কৃষ্ণচূড়া উদ্ভিদ ও তার ফুল  বিষয়শ্রেণী:ফুল বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:চীনের উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:আমেরিকার উদ্ভিদ বিষয়শ্রেণী:তাইওয়ানের উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:সংকটাপন্ন উদ্ভিদ বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:মাদাগাস্কারের উদ্ভিদ বিষয়শ্রেণী:মাদাগাস্কারের ফুল বিষয়শ্রেণী:আলংকারিক উদ্ভিদ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। জীবিত ব্যক্তির উল্লেখযোগ্যতা প্রমাণের জন্য যথেষ্ট তথ্যসূত্র নেই বিধায় মুছে ফেলা হলো। মেরাজ (আলাপ) ১৮:৪৩, ১৪ জানুয়ারি ২০১৮ (ইউটিসি) ভীষ্মদেব চৌধুরী   – (অপসারণের প্রস্তাবনা দেখুনলগ দেখুন) () বিশ্বকোষীয় জীবনী বা উল্লেখযোগ্যতা নেই। Ashiq Shawon (আলাপ) ১৪:১৭, ৯ জানুয়ারি ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
বেসরকারী শিক্ষাপ্রতিষ্ঠান শিক্ষক ও কর্মচারী অবসর সুবিধা বোর্ড বাংলাদেশ সরকারের অধীনস্থ একটি বোর্ড যা বেসরকারি শিক্ষা প্রতিষ্ঠান শিক্ষক ও কর্মচারী কল্যাণ ট্রাস্ট এর সাথে বেসরকারী শিক্ষকদের পেনশন কার্যক্রম পরিচালনা করে।   ইতিহাস  বেসরকারী শিক্ষকের পেনশন প্রদান ও পরিচালনার জন্য ২০০২ সালে বেসরকারী শিক্ষাপ্রতিষ্ঠান শিক্ষক ও কর্মচারী অবসর সুবিধা বোর্ড প্রতিষ্ঠিত হয়েছিল। অবসর গ্রহণের পর শিক্ষকরা বোর্ডের কাছ থেকে কল্যাণ ও অবসর গ্রহণের সুবিধা পান। বোর্ডের নিয়ম অনুসারে শিক্ষকরা ৬০ বছর বয়সে অবসর গ্রহণ করেন এবং তাদের সুবিধাগুলো পাওয়া শুরু করতে পারেন। এর মধ্যে মৃত্যু ঘটলে এই সুবিধাগুলি তাদের নিকটবর্তী পরিবারের সদস্যরা পান।  বাংলাদেশ শিক্ষিকা ইউনিয়ন, শিক্ষক ইউনিয়ন, ২০১৮ সালে তাদের বেতনের ছয় শতাংশ থেকে দশ শতাংশে কেটে নেওয়ার সরকারি আদেশের প্রতিবাদ জানিয়েছিল। ২০১৭ সালে প্রথম প্রস্তাব করা হলে ন্যাশনাল ফ্রন্ট অফ টিচার্স অ্যান্ড এমপ্লয়িজ নামে শিক্ষকদের আরেকটি ইউনিয়ন এই পদক্ষেপের প্রতিবাদ করেছিল। প্রধানমন্ত্রী শেখ হাসিনা নভেম্বর ২০১৮ সালে বোর্ডকে ১০০ মিলিয়ন টাকা বরাদ্দ করেছিলেন।  আগস্ট ২০১৯ সালে প্রধানমন্ত্রী শেখ হাসিনা বোর্ডকে ২৫০ মিলিয়ন টাকা সরবরাহ করেছিলেন।   ডেইলি সানের ৪ অক্টোবর ২০২০ তারিখে প্রকাশিত এক প্রতিবেদনে বলা হয়, শিক্ষকদের পেনশনের জন্য ৪২,৪৩৩ টি আবেদন বেসরকারী কর্মচারী অবসর সুবিধা বোর্ড এবং বেসরকারি শিক্ষাপ্রতিষ্ঠান শিক্ষক ও কর্মচারী কল্যাণ ট্রাস্টের কাছে আটকে রয়েছে। বেসরকারী কর্মচারী অবসর সুবিধা বোর্ডের সদস্য সচিব শরীফ আহমেদ সাদি বলেন, প্রয়োজনীয় তহবিল না থাকায় তারা অবসরপ্রাপ্ত শিক্ষকদের তহবিল সরবরাহ করতে পারছেন না। তিনি বলেন, বাংলাদেশ সরকারের কাছ থেকে তাদের অতিরিক্ত ১০ বিলিয়ন টাকা প্রয়োজন।   তথ্যসূত্র   বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন বিষয়শ্রেণী:২০০২-এ বাংলাদেশে প্রতিষ্ঠিত
সুব্রত ঠাকুর  একজন ভারতীয় বাঙালি রাজনৈতিক নেতা। তিনি বর্তমানে বিজেপি দলের একজন নির্বাচিত বিধায়ক। ২০২১ সালের পশ্চিমবঙ্গ বিধানসভা নির্বাচনে তিনি গাইঘাটা বিধানসভা কেন্দ্র থেকে বিজেপির টিকিটে নির্বাচনে প্রতিদ্বন্দ্বিতা করেন। এই নির্বাচনে তিনি তাঁর নিকটতম তৃণমূল প্রার্থী নরোত্তম বিশ্বাসকে ৯,৫৭৮ ভোটে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের রাজনীতিবিদ অসম্পূর্ণ
মকবুল ভাট (১৯৩৮–১৯৮৪)  ছিলেন একজন কাশ্মীরি বিচ্ছিন্নতাবাদী নেতা। তিনি পাকিস্তানে গিয়ে ন্যাশনাল লিবারেশন ফ্রন্ট (এনএলএফ) প্রতিষ্ঠা করেছিলেন। এটি বর্তমান জম্মু কাশ্মীর লিবারেশন ফ্রন্ট (জেকেএলএফ) এর পূর্বসূরী ছিল। স্থানীয়রা তাকে "কাশ্মীরের জাতির পিতা" বাবা-ই-কওম বলে ডাকে। ভাট জম্মু ও কাশ্মীরে একাধিক হামলা চালিয়েছে। তাকে গ্রেপ্তার করা হয় এবং দ্বিগুণ মৃত্যুদণ্ড দেওয়া হয়। ১৯৮৪ সালের ১১ ফেব্রুয়ারি দিল্লির তিহার জেলে তাকে ফাঁসি দেওয়া হয়।   জীবনের প্রথমার্ধ  মুহাম্মদ মকবুল ভাট ১৯৩৮ সালের ১৮ ফেব্রুয়ারি ব্রিটিশ ভারতের (বর্তমানে জম্মু ও কাশ্মীর, ভারত) কাশ্মীর ও জম্মু রাজ্যের কাশ্মীর উপত্যকার কুপওয়াড়া জেলার ত্রেহগাম গ্রামে একটি কাশ্মীরি মুসলিম পরিবারে জন্মগ্রহণ করেন। তার বাবার নাম ছিল গোলাম কাদির ভাট। মকবুল যখন ১১ বছর বয়সে ছিলেন তখন তার মা মারা যান এবং তার বাবা পুনরায় বিয়ে করেন।  স্থানীয়ভাবে পড়াশোনা করার পর ভাট বারামুল্লার সেন্ট জোসেফ স্কুল অ্যান্ড কলেজে পড়াশোনা করেন। সেখানে তিনি ১৯৫৭ সালের দিকে ইতিহাস ও রাষ্ট্রবিজ্ঞানে স্নাতক ডিগ্রি অর্জন করেন।   রাজনৈতিক জীবন  ডান|থাম্ব| মকবুল ভাট (বামে) এবং হাশিম কুরেশি (মাঝে)  টীকা    তথ্যসূত্র    গ্রন্থপঞ্জি                   আরও পড়ুন         বহিঃসংযোগ    মকবুল বাট ফাউন্ডেশন  বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ভারতীয় সন্ত্রাসী বিষয়শ্রেণী:তিহার জেলের বন্দী বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুপওয়াড়া জেলার ব্যক্তি বিষয়শ্রেণী:জম্মু ও কাশ্মীরে সন্ত্রাস বিষয়শ্রেণী:খুনের দায়ে মৃত্যুদণ্ড কার্যকর হওয়া ব্যক্তি বিষয়শ্রেণী:ভারত কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:কাশ্মীরি মুসলিম বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:কাশ্মীরি ব্যক্তি বিষয়শ্রেণী:১৯৮৪-এ মৃত্যু বিষয়শ্রেণী:১৯৩৮-এ জন্ম
হলিউড ফরেন প্রেস অ্যাসোসিয়েশন (; সংক্ষেপে এইচএফপিএ) হল মার্কিন যুক্তরাষ্ট্রের বিভিন্ন গণমাধ্যম, যেমন - সংবাদপত্র, ম্যাগাজিন ও বই প্রকাশনা, টেলিভিশন ও বেতার সম্প্রচারের সাথে জড়িত সাংবাদিক ও আলোকচিত্রীদের একটি অলাভজনক সংগঠন। এইচএফপিএতে ৫৫টি দেশের ৯০ জন সদস্য রয়েছে। of the HFPA and the Golden Globe Awards. এটি প্রতি বছর জানুয়ারি মাসে লস অ্যাঞ্জেলেসে বার্ষিক গোল্ডেন গ্লোব পুরস্কারের আয়োজন করে, যেখানে চলচ্চিত্র ও টেলিভিশনে এবং বিনোদনের ক্ষেত্রে উল্লেখযোগ্য অবদানকারীদের সম্মাননা প্রদান করে থাকে।  তথ্যসূত্র  বহিঃসংযোগ    বিষয়শ্রেণী:১৯৪৩-এ প্রতিষ্ঠিত সংগঠন বিষয়শ্রেণী:১৯৪৩-এ ক্যালিফোর্নিয়ায় প্রতিষ্ঠিত বিষয়শ্রেণী:ক্যালিফোর্নিয়া ভিত্তিক অলাভজনক সংগঠন বিষয়শ্রেণী:চলচ্চিত্র সমালোচকদের সংগঠন বিষয়শ্রেণী:হলিউডের ইতিহাস ও সংস্কৃতি বিষয়শ্রেণী:গোল্ডেন গ্লোব পুরস্কার বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন
right|thumb|নিল্‌স হেনরিক আবেল নিল্‌স হেনরিক আবেল (নরওয়েজীয়: Niels Henrik Abel) (আগস্ট ৫, ১৮০২ - এপ্রিল ৬, ১৮২৯) একজন নরওয়েজীয় গণিতবিদ। তিনি নরওয়ের ফিন্ডোতে দরিদ্র এক ধর্মযাজকের কুঁড়েঘরে জন্মগ্রহণ করেন।  ১৮২২ সালে আবেল ক্রিস্টিয়ানিয়া বিশ্ববিদ্যালয়ে যোগ দেন। কিন্তু সম্পূর্ণ নিজ উদ্যোগে গণিত অধ্যয়ন করেন। তার অগ্রজ হোল্মবোয়ে তার মধ্যে সম্ভাবনা দেখতে পেয়েছিলেন। বিশ্ববিদ্যালয় থেকে স্নাতক হবার পর তিনি বার্লিন ও প‍্যারিসে অধ্যয়ন করেন। আ ক্রেলে-র সাথে বার্লিনে সাক্ষাৎ হয়। ক্রেলে-র কাছ থেকে তিনি প্রভূত সহায়তা পান ও তার সাথে মিলে Journal für die Reine und Angewandte Mathematik নামের গবেষণা পত্রিকা প্রতিষ্ঠা করেন। প্যারিসে থাকাকালীন অবস্থায় অসাধারণ কৃতিত্বের পরিচয় দিলেও সে অনুযায়ী সুনাম পাননি। ১৮২৭-এর মে-তে নরওয়েতে ফিরে আসেন। স্বদেশে ফিরে তিনি কোন চাকরি পাননি, তাই দরিদ্রতার সাথে যুদ্ধ করেই গবেষণা চালিয়ে যান। ২৬ বছর বয়সে যক্ষ্মায় আক্রান্ত হয়ে অকালে মৃত্যুবরণ করেন। বার্লিন থেকে তার কাছে অধ্যাপনার চাকুরির নিয়োগপত্র আসে, কিন্তু তার কিছুদিন আগেই তিনি মারা যান। অবদান আবেলের গবেষণার বিখ্যাত ফলাফলগুলো নিম্নরূপ:  পঞ্চম বা তার বেশি মাত্রার বীজগণিতীয় সমীকরণসমূহ সাধারণভাবে বীজগণিতীয় পদ্ধতিতে সমাধান করা সম্ভব নয়। আবেল মাত্র ১৯ বছর বয়সে এটি প্রমাণ করেন। এটি আবেল-রুফিনি উপপাদ্য হিসেবে পরিচিত।  আবেলীয় সমীকরণসমূহ বীজগণিতীয় পদ্ধতিতে সমাধান করা সম্ভব।  ধারা সম্পর্কিত সাধারণ তত্ত্ব, বিশেষ করে দ্বিপদী ধারা সংক্রান্ত তত্ত্ব।   বীজগণিতীয় ফাংশন সংক্রান্ত তত্ত্ব, বিশেষ করে উপবৃত্তাকার ফাংশন সংক্রান্ত তত্ত্ব।  আবেলীয় যোগজ  আবেলের উপপাদ্য  বীজগণিত ও গাণিতিক বিশ্লেষণ নিয়ে আবেলের কাজ ছিল সুপাঠ্য এবং তার সময়কার সর্বোচ্চ মানের গাণিতিক গবেষণা হিসেবে পরিগণিত।   তথ্যসূত্র    বহিঃসংযোগ   Abhandlung über eine besondere Klasse algebraisch auflösbarer Gleichungen আবেলের লেখা ১৮২৯ সালে প্রকাশিত বইয়ের অনলাইন সংস্করণ, মিশিগান বিশ্ববিদ্যালয়ের সৌজন্যে  বিষয়শ্রেণী:১৮০২-এ জন্ম বিষয়শ্রেণী:১৮২৯-এ মৃত্যু বিষয়শ্রেণী:নরওয়েজীয় গণিতবিদ বিষয়শ্রেণী:১৯শ শতাব্দীর নরওয়েজীয় গণিতবিদ বিষয়শ্রেণী:নরওয়েতে যক্ষ্মায় মৃত্যু বিষয়শ্রেণী:অসলো বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিলস হেনরিক আবেল বিষয়শ্রেণী:নরওয়েজীয় লুথারান বিষয়শ্রেণী:১৯শ শতাব্দীতে যক্ষ্মায় মৃত্যু
ব্সে-ত্শাং রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।   তালিকা  ব্সে-ত্শাং রিন-পো-ছেনামজীবনকালওয়াইলি প্রতিলিপিকরণ প্রথম  ঙ্গাগ-দ্বাং-ব্ক্রা-শিস   ১৬৭৮-১৭৩৮  ngag dbang bkra shis  দ্বিতীয়  ঙ্গাগ-দ্বাং-'জাম-দ্ব্যাংস-ব্ক্রা-শিস  ১৭৩৯-১৮১৩  ngag dbang 'jam dbyangs bkra shis  তৃতীয়  ব্লো-ব্জাং-ব্ক্রা-শিস-রাব-র্গ্যাস  ১৮১৪-১৮৭৯  blo bzang bkra shis rab rgyas   চতুর্থ  ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান  ১৮৮০-১৮৮৯  blo bzang bkra shis bstan pa'i rgyal mtshan  পঞ্চম  ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো  ১৮৮৯-১৯৩৭  blo bzang bkra shis 'phrin las rgya mtsho  ষষ্ঠ  ব্লো-ব্জাং-দ্পাল-ল্দান-ছোস-ক্যি-র্দো-র্জে  ১৯৩৮-  blo bzang dpal ldan chos kyi rdo rje     তথ্যসূত্র   বিষয়শ্রেণী:তিব্বতী বৌদ্ধ উপাধি বিষয়শ্রেণী:গেলুগ
thumb|upright=1.5|সিবর্গিয়ামের ইলেক্ট্রন বিন্যাস থাম্ব|এলিমেন্ট 106 এর নাম রাখা হয়েছিল গ্লেন টি. সিবার্গের নামে সিবর্গিয়াম একটি কৃত্রিম মৌলিক পদার্থ, যার প্রতীক Sg এবং পারমাণবিক সংখ্যা ১০৬। মার্কিন পারমাণবিক রসায়নবিদ গ্লেন থিওডোর সিবর্গের নামে এই মৌলিক পদার্থটির নামকরণ করা হয়েছে। এটির সবচেয়ে স্থিতিশীল সমস্থানিক ২৬৯Sg, যার অর্ধায়ু ৩.১ মিনিট। ১৯৭৪ সালে সিবর্গিয়ামের কয়েকটি পরমাণু সোভিয়েত ইউনিয়ন ও মার্কিন যুক্তরাষ্ট্রের গবেষণাগারে প্রস্তুত করা হয়। ফলে কোন দেশ আগে তৈরি করেছে এবং এই মৌলটির কী নাম দেওয়া হবে এই নিয়ে সোভিয়েত ও মার্কিন বিজ্ঞানীদের মধ্যে বিতর্কের সৃষ্টি হয়। পরবর্তীতে ১৯৯৭ সালে আন্তর্জাতিক বিশুদ্ধ ও ফলিত রসায়ন সংস্থা (ইন্টারন্যাশনাল ইউনিয়ন অব পিওর অ্যান্ড অ্যাপ্লাইড কেমিস্ট্রি, আইইউপিএসি) এই মৌলটির আনুষ্ঠানিক নাম দেন 'সিবর্গিয়াম'। এটি এ পর্যন্ত দুইটি মৌলিক পদার্থের একটি, যেগুলি নামকরণের সময় জীবিত কোনও ব্যক্তির নামে নামকরণ করা হয়। অন্যটি হল ওগানেসন (পারমাণবিক সংখ্যা ১১৮)।  তথ্যসূত্র  বিষয়শ্রেণী:মৌলিক পদার্থ বিষয়শ্রেণী:অবস্থান্তর ধাতু
বাঁশগাড়ি ইউনিয়ন বাংলাদেশের ঢাকা বিভাগের নরসিংদী জেলার রায়পুরা উপজেলার অন্তর্গত একটি ইউনিয়ন।   অবস্থান ও সীমানা  বাঁশগাড়ী ইউনিয়নের উত্তরে পাড়াতলী ইউনিয়নের মধ্যনগর এবং আলীনগর গ্রাম, পশ্চিমে মেঘনা নদী নিলক্ষা ইউনিয়ন এবং শ্রীনগর ইউনিয়নের ভেলুয়ারচর গ্রাম,দক্ষিণে চর মধুয়া ইউনিয়ন এবং মেঘনার শাখা পাগলা নদী অবস্থিত।এ-র পূর্ব দিকে মির্জারচর ইউনিয়ন মেঘনা নদী এবং ব্রাহ্মনবাড়ীয়া জেলার নবীনগর উপজেলা অবস্থিত।ভৌগলিকভাবে এ-ই ইউনিয়নটি চরাঞ্চচলের মধ্যভাগে অবস্থিত।   ইতিহাস  জনশ্রুতি আছে যে চরাঞ্চলে যখন মানুষজন বসতি স্থাপনের উদ্দেশ্যে জায়গা দখল করেছিল তখন নাকি তারা চরের কাঁদা মাটিতে বাঁশ গেড়ে/গেঁথে জায়গার সীমানা নির্ধারণ করেছিল,সেই থেকেই বাঁশগাড়ী নামটির প্রচলন হয়েছে বলে মনে করা হয়।   প্রশাসনিক এলাকা  ৮ টি প্রধান গ্রাম নিয়ে বাঁশগাড়ী ইউনিয়ন গঠিত।এগুলো হলো:  ১.বালুয়াকান্দি ২.দিঘলিয়াকান্দি ৩.চরমেঘনা ৪.চান্দেরকান্দি ৫.বটতলীকান্দি ৬.রাজনগর ৭.সোবহাবপুর ৮.হিন্দুপাড়া   আয়তন ও জনসংখ্যা:  আয়তন প্রায় ১৫.০৮ বর্গকিলোমিটার এবং জনসংখ্যা ২১০০০ (আনুমানিক)  জনসংখ্যার ঘনত্ব প্রতি বর্গকিলমিটারে ১৩৯৩ জন।   শিক্ষা  শিক্ষার হার : ২৩.৮৮ শতাংশ  শিক্ষা প্রতিষ্ঠান: ২টি মাধ্যমিক বিদ্যালয়(বাঁশগাড়ী উচ্চ বিদ্যালয় এবং বাঁশগাড়ী নিউ মডেল হাই স্কুল) ১টি কলেজ(বাঁশগাড়ী কলেজ) ৬টি প্রাথমিক বিদ্যালয় এবং মাদ্রাসা ৬টি   দর্শনীয় স্থান  ইউনিয়নের দর্শনীয় স্থানগুলো হলো:   ১. বাঁশগাড়ী-মির্জারচর রোড(নতুন নিকলী) ২.টেইক্কা বাড়ীর ব্রীজ(চরমেঘনা) ৩.জোড়বিলা পাগলা নদী    উল্লেখযোগ্য ব্যক্তিত্ব  :বাঁশগাড়ী ইউনিয়নের উল্লেখযোগ্য ব্যক্তিদের মধ্যে রয়েছেন-  ১.আ আ ম স আরেফিন সিদ্দিক(সাবেক ভিসি ঢাবি এবং সাবেক চেয়ারম্যান বাসস)  ২.সাইদুর রহমান সরকার ছন্দু মিয়া(মুক্তিযুদ্ধের সংগঠক এবং সমাজ সেবক)  ৩.সরকার মোখলেছুর রহমান ফরিদ (অতিরিক্ত সচিব মহিলা ও শিশুবিষয়ক মন্ত্রণালয়)  ৪.সাইফুল ইসলাম (অতিরিক্ত সচিব,চেয়ারম্যান বাংলাদেশ ক্ষুদ্র ও কুটির শিল্প কর্পোরেশন বিসিক)  ৫. এ টি সিদ্দিক (সাবেক মহাপরিচালক স্বাস্থ্য অধিদপ্তর)  ৬. সিরাজুল হক (ছয় বার নির্বাচিত চেয়ারম্যান)  ৭. ইসমাঈল বিএসসি(সাবেক পরিচালক জরিপ অধিদপ্তর)  ৮.মেজর মঈন উদ্দিন চৌধুরী   জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১রাতুল হাসান (জাকির)২০২১-বর্তমান০২আশরাফুল হক২০১৮-২০২১০৩সাহেদ সরকার২০১৬-২০১৬০৪সিরাজুল হক(হক সাহেব)১৯৮৮-২০১৮০৫আবু সিদ্দিকজানা নেই   আরও দেখুন    তথ্যসূত্র   বিষয়শ্রেণী:রায়পুরা উপজেলার ইউনিয়ন
উসমান ইবনে আলি ( : عثمان بن علی) ছিলেন আলি ইবনে আবি তালিব এবং উম্মুল বানিনের পুত্র। উসমান কারবালার যুদ্ধে অংশ নেন, যেখানে তিনি শহীদ হন। উসমান তার আত্মত্যাগের জন্য মুসলমানদের কাছে অত্যন্ত সম্মানিত। কিছু সূত্র অনুসারে যখন তিনি যুদ্ধ অংশ নেন তখন তার বয়স ছিল ২১ বছর এবং তার কোন সন্তান ছিল না।  উসমান ও তার ভাই আব্বাস, আবদুল্লাহ এবং জাফর মক্কা থেকে কুফা যাওয়ার যাত্রায় হুসেন ইবনে আলীর সাথে ছিলেন এবং কারবালার যুদ্ধে শহীদ হন। তাদের কবর কারবালার শহীদদের সম্মিলিত কবরের মাজারে রয়েছে।   জীবনী   উসমান ফাতিমা বিনতে হিজামের ও আলীর পুত্র।Iṣfahānī, Maqātil al-ṭālibīyyīn, p. 89. স্পষ্টতই, 'উসমান বিয়ে করেননি এবং তার কোন সন্তান ছিল না।Madinat Dimashq by ibn `Asakir 45/304 শিয়া বর্ণনা অনুসারে উসমান ইবনে মাযউনের নামানুসারে আলী তার ছেলের নাম উসমান রাখেন।al-Amali al-Ithneeniyyah 1/488  উসমানের মা ফাতিমা ছিলেন আরবের বনু কিলাব গোত্রের হিজাম ইবনে খালিদ ইবনে রাবিয়ার কন্যা। তিনি আব্বাস, আবদুল্লাহ এবং জাফর নামে আলীর আরও তিন পুত্রের মা ছিলেন। এই কারণে তাকে উম্মে আল-বানিন বলা হতো। থাম্ব|কারবালায় ইমাম হোসেনের মাজার, যেখানে উসমানকে সমাহিত করা হয়েছে   মৃত্যু  উসমান নিচের রজাজ পাঠ করে যুদ্ধের ময়দানে গিয়েছিলেন: "নিশ্চয়ই আমি উসমান গৌরবের অধিকারী, আমার পিতা আলী সৎকর্মের নির্বাহক, এই হোসেন ন্যায্যতার গুরু, যুবক ও বৃদ্ধের ওস্তাদ"। খাওলি ইবনে ইয়াজিদ আল-আসবাহী উসমানের কপালে একটি তীর নিক্ষেপ করেন যার ফলে তিনি তার ঘোড়া থেকে পড়ে যান। এরপর বনু দারিম গোত্রের এক ব্যক্তি তার শিরশ্ছেদ করে।  উসমান ইবনে আলী ২১ বছর বয়সে মৃত্যুবরণ করেন। তার কবর কারবালার শহীদদের সম্মিলিত কবরের মাজারে রয়েছে।   তথ্যসূত্র   বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:৬৮০-এ মৃত্যু বিষয়শ্রেণী:আলীর সন্তান বিষয়শ্রেণী:হোসাইন ইবনে আলী বিষয়শ্রেণী:রাশিদুন খলিফার সন্তান বিষয়শ্রেণী:মুহাম্মাদের পরিবার বিষয়শ্রেণী:আলীর পরিবার
ফেঞ্চুগঞ্জ থানা বাংলাদেশের সিলেট জেলার অন্তর্গত ফেঞ্চুগঞ্জ উপজেলার একটি থানা।   প্রতিষ্ঠাকাল  ১৯২২ সালের ১০ জানুয়ারি তিনটি ইউনিয়ন নিয়ে ফেঞ্চুগঞ্জ থানা প্রতিষ্ঠিত হয়।   প্রশাসনিক এলাকাসমূহ  ফেঞ্চুগঞ্জ উপজেলার ৫টি ইউনিয়নের প্রশাসনিক কার্যক্রম ফেঞ্চুগঞ্জ থানার আওতাধীন।  ইউনিয়নসমূহ:  ১নং ফেঞ্চুগঞ্জ  ২নং মাইজগাঁও  ৩নং ঘিলাছড়া  ৪নং উত্তর কুশিয়ারা  ৫নং উত্তর ফেঞ্চুগঞ্জ   আরও দেখুন   ফেঞ্চুগঞ্জ উপজেলা  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:ফেঞ্চুগঞ্জ উপজেলা
মহারাজা স্যার হরেন্দ্র কিশোর সিং ছিলেন বেত্তিয়া রাজ্যের শেষ শাসক। তিনি ১৮৫৪ সালে জন্মগ্রহণ করেন এবং ১৮৮৩ সালে তার পিতা রাজেন্দ্র কিশোর সিং বাহাদুরের উত্তরসূরি হন। ১৮৮৪ সালে বাংলার লেফটেন্যান্ট গভর্নর অগাস্টাস রিভারস থম্পসনের হাত থেকে ব্যক্তিগত স্বাতন্ত্র্য এবং খেলাত ও সনদ হিসেবে মহারাজা বাহাদুর উপাধি লাভ করেন। ১৮৮৯ সালের ১ মার্চ তাকে ভারতীয় সাম্রাজ্যের সবচেয়ে বিশিষ্ট আদেশের একজন নাইট কমান্ডার তৈরি করা হয়েছিল। ১৮৯১ সালের জানুয়ারি মাসে তিনি বাংলার আইন পরিষদের সদস্য নিযুক্ত হন। এছাড়াও তিনি এশিয়াটিক সোসাইটির সদস্য ছিলেন।  তথ্যসূত্র  বিষয়শ্রেণী:বিহারের ব্যক্তি বিষয়শ্রেণী:বেঙ্গল প্রেসিডেন্সি বিষয়শ্রেণী:বিহারের ইতিহাস বিষয়শ্রেণী:ভারতীয় নাইট বিষয়শ্রেণী:১৮৯৩-এ মৃত্যু বিষয়শ্রেণী:১৮৫৪-এ জন্ম বিষয়শ্রেণী:ভারতীয় মহারাজা বিষয়শ্রেণী:হিন্দু রাজশাসক
গ্নু আইসক্যাট, পূর্বের গ্নু আইসউইজেল, গ্নু প্রকল্প কর্তৃক বিতরণকৃত মোজিলা ফায়ারফক্সের ফ্রি সফটওয়্যার পুনব্র‍্যান্ডিং। এটি গ্নু/লিনাক্স, অ্যান্ড্রয়েড,এবং ম্যাকওএসের সাথে  সামঞ্জস্যপূর্ণ।  গ্নু প্রকল্প মূল ফায়ারিফক্স ব্রাউজারের সাথে উন্নয়ন সমান তালে রাখার চেষ্টা করে, একই সাথে তারা সমস্ত ট্রেডমার্ককৃত শিল্পকর্ম সরানোও নিশ্চিত করে। এটি বিশাল পরিমাণের ফ্রি সফটওয়্যার তালিকা নিয়ন্ত্রণ করে ও এমন কিছু নিরাপত্তা বৈশিষ্ট্য ধারণ করে যা মূল ফায়ারফক্স ব্রাউজারে নেই।   ইতিহাস  মোজিলা কর্পোরেশনের সাথে লাইসেন্সিং নিয়ে ঝামেলা থেকে মোজিলা আইসউইজেলের উৎপত্তি। আইসউইজেলকেই ভিত ধরে গ্নুজিলা টিম আইসক্যাটের সৃষ্টি করে। গ্নু আইসক্যাটের বাইনারি ও সোর্স দুটোই শুধুমাত্র গ্নু/লিনাক্সের জন্যে রয়েছে।   বাড়তি নিরাপত্তা বৈশিষ্ট্য  আইসক্যাট কিছু বাড়তি নিরাপত্তা বৈশিষ্ট্য ধারণ করে, যেমন- তৃতীয় পক্ষের কুকিতে পরিণত হওয়া তৃতীয় পক্ষের জিরো-ল্যাংথ চিত্র ফাইল ব্লক করা, যা ওয়েব বাগ নামে পরিচিত।  একই সাথে গ্নু আইসক্যাট ইউআরএল ফেরতের জন্যেও সতর্কতা প্রদান করে। সংস্করণ 3.0.2-g1 এ, CAcert.orgকে বিশ্বস্ত রুট সার্টিফিকেটের তালিকায় যুক্ত করা হয়েছে।   গ্নু লিব্রেজেএস এক্সটেনশন ননফ্রি ননট্রিভিয়াল জাভাস্ক্রিপ্ট শনাক্ত ও ব্লক করে।  আইসক্যাটে about:config এ ভিন্ন ভিন্ন ডোমেইনের জন্যে ভিন্ন ভিন্ন ইউজার অ্যাজেন্ট স্ট্রিং সেট করার সুবিধাও রয়েছে।  উদাহরণস্বরূপ, কাঙ্ক্ষিত ডিএনএস ডোমেইনের জন্যে নন-মোবাইল ইউজার স্ট্রিং সেট করলে অই নির্দিষ্ট সাইটে অ্যান্ড্রয়েড ওটার থেকে নন-মোবাইল সংস্করণে যাওয়া যাবে।   অনুমোদন   গ্নুজিলা মোজিলা পাবলিক লাইসেন্স/গ্নু জেনারেল পাবলিক লাইসেন্স/গ্নু লেসার জেনারেল পাবলিক লাইসেন্সের অধীনে পাওয়া যেতো, যা মোজিলা তাদের সোর্স কোড নিবন্ধনে ব্যবহার করতো। তবে আইসক্যাটের ডিফল্ট আইকনও একই ত্রি-লাইসেন্সের অধীনে নিবন্ধিত, যেটা মোজিলা থেকে তাদের তফাৎ করেছে।  আরও দেখুন  গ্নুজিলা মোজিলা মোজিলা ফায়ারফক্স ফ্রি সফটওয়্যার গ্নু প্রকল্প  তথ্যসূত্র  বহিঃসংযোগ   GNU.org, গ্নুজিলা ও আইসক্যাটের মূল পৃষ্ঠা    আইসক্যাট বিষয়শ্রেণী:ডেবিয়ান বিষয়শ্রেণী:সফটওয়্যার ফোর্ক বিষয়শ্রেণী:মুক্ত সফটওয়্যার বিষয়শ্রেণী:লিনাক্স সফটওয়্যার বিষয়শ্রেণী:পিওএসআইএক্স ওয়েব ব্রাউজার বিষয়শ্রেণী:মুক্ত ওয়েব ব্রাউজার বিষয়শ্রেণী:মোজিলা
ইতালীয় জাতীয় অলিম্পিক কমিটি (; এছাড়াও সংক্ষেপে আইওসি কোড আইটিএ দ্বারা পরিচিত) হলো ইতালির জাতীয় অলিম্পিক কমিটি। এই সংস্থাটির ১৯১৪ সালে প্রতিষ্ঠিত হয়েছে; প্রতিষ্ঠার ১ বছর পর ১৯১৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ইতালির রোমে অবস্থিত।  বর্তমানে ইতালীয় জাতীয় অলিম্পিক কমিটির সভাপতির দায়িত্ব পালন করছেন জোভান্নি মালাগো, যিনি ২০১৩ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কার্লো লেওনার্দো মোরনাতি।  ইতিহাস ১৯১৪ সালে ইতালির বহু-ক্রীড়ার সর্বোচ্চ সংস্থা হিসেবে ইতালীয় জাতীয় অলিম্পিক কমিটি প্রতিষ্ঠিত হয়েছে। কার্লো মার্চেসে কোম্পান্স দে ব্রিশান্তো এই সংস্থার প্রথম সভাপতির দায়িত্ব পালন করেছেন, যিনি ১৯১৪ হতে ১৯২০ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার পূর্বেই ইতালি ১৮৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯২৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে ইতালি  তথ্যসূত্র  বহিঃসংযোগ     এএনওসিতে ইতালীয় জাতীয় অলিম্পিক কমিটি   অলিম্পিডিয়ায় ইতালীয় জাতীয় অলিম্পিক কমিটি   অলিম্পিক.কমে ইতালীয় জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ইতালি বিষয়শ্রেণী:ইতালির ক্রীড়া পরিচালনা পরিষদ বিষয়শ্রেণী:১৯১৪-এ ইতালিতে প্রতিষ্ঠিত বিষয়শ্রেণী:১৯১৪-এ প্রতিষ্ঠিত ক্রীড়া সংস্থা
মহান্দার নাগপাল (জন্ম: ১৮ এপ্রিল ১৯৫৯) ভারতীয় জনতা পার্টির একজন নেতা এবং দিল্লি বিধানসভার সাবেক সদস্য। ১৯৯৭ সালে তিনি এমসিডি কাউন্সিলর নির্বাচিত হন। ২০১৩ সালে তিনি উজির পুর আসন থেকে দিল্লির বিধানসভা সদস্য নির্বাচিত হয়েছিলেন। http://delhiassembly.nic.in/aspfile/whos_who/VthAssembly/MahanderNagpal.htm    তথ্যসূত্র   বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দিল্লি বিধানসভার সদস্য ২০১৩-২০১৫